लास वेगास
लास वेगास में मुख्य आकर्षण कैसीनो और होटल हैं। सबसे प्रसिद्ध कैसीनो होटल लास वेगास बोलिवार्ड पर स्थित हैं, उस हिस्से की एक सड़क पर जिसे लास वेगास स्ट्रिप के नाम से जाना जाता है। ये बड़े केसिनो शहर के बाहर स्थित हैं। इनमे से कई होटल अत्यंत बड़े आकार के हैं जिनमे हजारों कमरे हैं और बगल में बड़े बड़े कैसीनो बने हुए हैं। कई केसिनो होटल शहर के डाउनटाउन हिस्से में भी स्थित हैं, जो अपने शुरुआती दिनों में शहर के गेमिंग उद्योग का केंद्र बिंदु था। कई बड़े होटल और कैसीनो स्ट्रिप से थोड़ा दूर हटकर तथा शहर के चारों ओर भी बने हुए हैं।
विगान
विगान (अंग्रेज़ी: Vigan, तगालोग: Bigan) दक्षिणपूर्वी एशिया के फ़िलिपीन्ज़ देश के इलोकोस क्षेत्र के इलोकोस सूर प्रान्त में स्थित एक शहर है। यह उस प्रान्त की राजधानी भी है और लूज़ोन द्वीप के पश्चिमी तट पर दक्षिण चीन सागर के किनारे स्थित है। फ़िलिपीन्ज़ में १९वीं शताब्दी में स्पेन का उपनिवेशी राज था जो बाद में संयुक्त राज्य अमेरिका द्वारा खदेड़ दिया गया। विगान फ़िलिपीन्ज़ के उन बहुत कम शहरों में से एक है जहाँ अब भी स्पेनी वास्तुकला मिलती है।